Vyetnamda 170 kg tosh bosgan keksa toshbaqa vafot etdi

Vyetnam poytaxti Xanoydagi Xoan Kiyem ko‘lida istiqomat qilgan bahaybat toshbaqa 19-yanvar, seshanba kuni vafot etdi. Uning qazosi mahalliy aholi va barcha vyetnamliklar uchun katta yo‘qotish ekanligi aytilmoqda, deya xabar beradi “Interfaks”.

Yoshi bir necha yuz yil ekanligi bildirilgan toshbaqa 2011-yili uch oylik davolanish kursini o‘tagan va shundan so‘ng ko‘lga qo‘yib yuborilgandi. U noyob turga (Rafetus vietnamensis) mansub va salkam 170 kilo tosh bosardi. Ilgari ko‘lda to‘rtta toshbaqa yashardi, ulardan uchtasi Nefrit tog‘i ibodatxonasi va Xanoy muzeyida saqlanmoqda.